****

Παρασκευή, 8 Σεπτεμβρίου 2017

**ΔΕΛΤΙΟ ΤΥΠΟΥ**

**Υπεγράφη το Μνημόνιο Συνεργασίας για την ίδρυση της Ελληνικής Αναπτυξιακής Τράπεζας**

Ο Υπουργός Οικονομίας και Ανάπτυξης κ. Δημήτρης Παπαδημητρίου και ο Διευθύνων Σύμβουλος της Γαλλικής Αναπτυξιακής Τράπεζας, κ. Nicolas Dufourq, υπέγραψαν πριν από λίγο, στο Κέντρο Πολιτισμού Ίδρυμα Σταύρος Νιάρχος, το Μνημόνιο Συνεργασίας για την ίδρυση της Ελληνικής Αναπτυξιακής Τράπεζας.

Ο κ. Παπαδημητρίου μετά την υπογραφή του Μνημονίου Συνεργασίας δήλωσε προς τους δημοσιογράφους:

«Σήμερα έγινε ένα σημαντικό βήμα για την ίδρυση της Ελληνικής Αναπτυξιακής Τράπεζας με την υπογραφή Μνημονίου Συνεργασίας με τη Γαλλική Αναπτυξιακή Τράπεζα. Με την τεχνική βοήθεια που θα μας προσφέρουν οι Γάλλοι φίλοι μας πολύ σύντομα θα έχουμε ολοκληρώσει την σύνταξη του σχετικού νομοσχεδίου, το οποίο θα κατατεθεί στη Βουλή εντός των επόμενων εβδομάδων.

Όπως έχω τονίσει κι άλλες φορές, η Ελληνική Αναπτυξιακή Τράπεζα θα προσφέρει στην οικονομία νέα χρηματοδοτικά εργαλεία, κυρίως προς τις Μικρομεσαίες Επιχειρήσεις, που θα δώσουν ακόμα μεγαλύτερη ώθηση στην ανάπτυξη».

Επισυνάπτεται το κείμενο του Μνημονίου Συνεργασίας, καθώς και φωτογραφίες

Από το Γραφείο Τύπου